Zápisnica
zo zasadnutia Miestneho zastupiteľstva mestskej časti Bratislava – Podunajské Biskupice zo dňa 10.12.2013.

Prítomní:	PhDr. Alžbeta Ožvaldová	-	starostka mestskej časti
		Ing. Mária Hašková		-	hlavná kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Kontrola plnenia uznesení prijatých na zasadnutí MiZ MČ Bratislava – Podunajské Biskupice 
a) dňa 01.10.2013
b) dňa 28.10.2013.
03)	Návrh na zrušenie VZN č. 7/2012, ktorým sa určuje výška dotácie na prevádzku a mzdy na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2013 a Návrh VZN č. ..../2013, ktorým sa určuje výška dotácie na prevádzku a mzdy na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2014.
04)	Návrh dodatku Štatútu hl.m. SR Bratislavy (školské rady).
05)	Stanovisko MČ Bratislava – Podunajské Biskupice k návrhu Dodatku č. ... Štatútu hl.m. SR Bratislavy z ........... 2013.
06)	Návrh dodatku č. ..... Štatútu hl.m. SR Bratislavy (dočasné parkovanie vozidiel).
07)	Návrh VZN hl.m. SR Bratislavy č. ...../2013 z ............ 2013, o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsobe jej platenia a spôsobe preukázania jej zaplatenia.
08)	Návrh na zmenu uznesenia č. 266/2010-2014 – Prevod finančných prostriedkov z Rezervného fondu MČ Bratislava – Podunajské Biskupice a zmenu uznesenia č. 311/2010-2014, ktorým sa menilo uznesenie č. 266/2010-2014 v bode 5 a dopĺňali sa body 6 a 7.
09)	Úprava programového rozpočtu č. 4 MČ Bratislava – Podunajské Biskupice na rok 2013.
10)	Návrh rozpočtu MČ Bratislava – Podunajské Biskupice na obdobie rokov 2014 – 2016.
11)	Informácia o vládnom audite č. A 509, K 3333 na projekt č. 24110110114 – Odkanalizovanie podunajskej časti Bratislavského regiónu – Kanalizácia Podunajské Biskupice, I. etapa.
12)	Návrh na odpísanie nedobytných pohľadávok z účtovnej evidencie MČ Bratislava – Podunajské Biskupice na základe Rozhodnutia Okresného súdu Bratislava II proti povinnému:	1. Hydrostav, a.s.
				2. Ľudib VDI.
13)	Návrh na poskytnutie finančného príspevku pri narodení dieťaťa.
14)	Návrh na predaj pozemkov parc.č. 5183/8, zastavané plochy a nádvoria o výmere 3 m2 a parc.č. 5368/8, zastavané plochy a nádvoria o výmere 34 m2 v k.ú. Podunajské Biskupice spoločnosti Západoslovenská distribučná, a.s., Čulenova 6, 816 47 Bratislava v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.

02)

15)	Predaj pozemku parc.č. 2738, záhrady o výmere 197 m2 na Šamorínskej ul. v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 c/ Petrovi Klenovičovi, Mlynské Luhy 52, 821 05 Bratislava, ako víťazovi priameho predaja.
16)	Predaj pozemku parc.č. 3308/10, ostatné plochy o výmere 408 m2 na Orechovej ul. v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/ Ing. Zuzane Poljakovej, ako víťazovi obchodnej verejnej súťaže.
17)	Nájom časti nebytových priestorov v bývalých detských jasliach na Latorickej ul.č. 4 o výmere 46,17 m2 v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a v prospech Agentúra Manna, s.r.o. (Chránená dieľňa), Pšeničná 4, 821 06 Bratislava, IČO: 36 749 117, ako víťazovi obchodnej verejnej súťaže.
18)	Návrh nájmu pozemku parc.č. 4080/4 – záhrady o výmere 397 m2, na Popradskej ul., na dobu neurčitú v k.ú. Podunajské Biskupice formou obchodnej verejnej súťaže v zmysle § 9a zákona č. 258/2009 Z.z. zo dňa 16.06.2009.
19)	Informácia o nájme nebytových priestorov nachádzajúcich sa v základných školách v zriaďovateľskej pôsobnosti MČ Bratislava – Podunajské Biskupice na školský rok 2013/2014 ku dňu 06.11.2013.
20)	Návrh ceny tepla z vlastných zdrojov Bytového podniku Podunajské Biskupice, s.r.o. pre rok 2014.
21)	Návrh na schválenie dodatkov k zmluvám o poskytovaní stravovania pre dôchodcov
22)	Návrh ďalšieho postupu v konaní o stavebnej uzávere v území pri Ulici svornosti.
23)	Vyhodnotenie priebehu údržby verejnej a cestnej zelene v r. 2013 a návrh koncepcie údržby na rok 2014.
24)	Návrh na určenie sobášnych dní a obradnej miestnosti pri uzatváraní manželstva na rok 2014.
25)	Návrh Plánu kultúrnych podujatí na rok 2014.
26)	Návrh Plánu činnosti Miestnej knižnice Podunajské Biskupice na rok 2014.
27)	Rámcový plán práce Miestneho zastupiteľstva MČ Bratislava – Podunajské Biskupice na rok 2014.
28)	Rôzne.
29)	Interpelácie poslancov.
30)	Záver.

Informácie:	a)	Správy o výsledkoch a podmienkach výchovno-vzdelávacej činnosti
				základných a materských škôl za školský rok 2012/2013.
			b)	Informácia o počtoch žiakov ZŠ a MŠ.
			c)	Čerpanie finančných prostriedkov z n.f. Generácia 3000.
d)	Správa o stave pripojenia nehnuteľností na kanalizáciu vybudovanú v Mestskej časti Bratislava – Podunajské Biskupice v rámci 1.etapy výstavby.

03)

k bodu 01)	Otvorenie.

Starostka mestskej časti PhDr. Alžbeta Ožvaldová privítala na zasadnutí miestneho zastupiteľstva poslancov mestskej časti,  pracovníkov miestneho úradu a ďalších hostí. V rámci svojho úvodného slova poďakovala všetkým poslancom za  ich celoročnú prácu pre mestskú časť. Ďalej konštatovala, že na zasadnutí je prítomných 14 poslancov, t.j. miestne zastupiteľstvo je uznášania schopné. Z rokovania sa ospravedlnil poslanec Krippel z dôvodu práceneschopnosti. V rámci schvaľovania programu starostka mestskej časti dala hlasovať o zaradení bodu č. 21 „Návrh na schválenie dodatkov k zmluvám o poskytovaní stravovania pre dôchodcov“, ktorý nebol predmetom rokovania miestnej rady, avšak je potrebné ho prerokovať ešte v tomto roku. Tento návrh poslanci jednomyseľným hlasovaním schválili. Z dôvodu zmeny cestného zákona a informácie od primátora hl.m. SR Bratislavy, že do mestského zastupiteľstva nebude predložený návrh dodatku Štatútu hl.m. SR Bratislavy a návrh VZN týkajúci sa dočasného parkovania motorových vozidiel z dôvodu nutnosti prepracovania týchto materiálov s ohľadom na zmeny v cestnom zákone, stiahla z rokovania body č. 06) „Návrh dodatku č. ..... Štatútu hl.m. SR Bratislavy“ (dočasné parkovanie vozidiel) a 07) „Návrh VZN hl.m. SR Bratislavy č. ...../2013 z ............ 2013, o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsobe jej platenia a spôsobe preukázania jej zaplatenia“.
Následne dala hlasovať o predloženom programe rokovania ako celku, zložení návrhovej komisie a overovateľov zápisnice a miestne zastupiteľstvo prijalo

UZNESENIE č. 333/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania
za: 14 – jednomyseľne

2. 	návrhovú komisiu v zložení: 	         	Dana Filová, Zoltán Szabó, Ján Duranský;
za: 14 – jednomyseľne

3.	overovateľov zápisnice:  		Rozália Múčková, Pavol Kubiš.
za: 14 – jednomyseľne

k bodu 02)	Kontrola plnenia uznesení prijatých na zasadnutí MiZ MČ Bratislava – Podunajské Biskupice 
a) dňa 01.10.2013
b) dňa 28.10.2013.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

04)

	UZNESENIE č. 334/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predloženú kontrolu plnenia uznesení prijatých na svojich zasadnutiach:
a)	dňa 01.10.2013
b)	dňa 28.10.2013.

za: 14 – jednomyseľne

k bodu 03)	Návrh na zrušenie VZN č. 7/2012, ktorým sa určuje výška dotácie na prevádzku a mzdy na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2013 a Návrh VZN č. ..../2013, ktorým sa určuje výška dotácie na prevádzku a mzdy na dieťa materskej školy a dieťa školského zariadenia v školách v zriaďovateľskej pôsobnosti MČ Bratislava – Podunajské Biskupice na rok 2014.

Materiál uviedla starostka mestskej časti PhDr. Ožvaldová. Vo svojom úvodnom slove vysvetlila, že povinnosť obciam prijať všeobecne záväzné nariadenie, ktorým sa určí výška finančných prostriedkov určených na mzdy a prevádzku na žiaka základnej umeleckej školy, poslucháča jazykovej školy, dieťa materskej školy, dieťa školského zariadenia a v zariadeniach školského stravovania na žiaka školy, ukladá zákon č. 596/2003 Z.z. o štátnej správe v školstve a školskej samospráve. V predloženom návrhu je uvedená dotácia na dieťa materskej školy a školského zariadenia, ktorá bola vypočítaná z predpokladaných minimálnych bežných výdavkov na osobné náklady a tiež z minimálnych bežných výdavkov na zabezpečenie prevádzky škôl a školských zariadení. Zdôraznila, že návrh určuje len minimálnu výšku dotácie. Každoročne však sú však školy a školské zariadenia dotované z rozpočtu mestskej časti omnoho vyššími čiastkami. Napríklad v tomto roku bolo v rozpočte mestskej časti schválené na predškolskú výchovu 1 072 731 €. V priebehu roka však, na základe rôznych potrieb predškolských zariadení, bol tento rozpočet upravovaný až na čiastku 1 120 978 €. S touto skutočnosťou počíta aj predložený návrh rozpočtu mestskej časti na rok 2014. V plánoch na výdavkovú časť rozpočtu však musíme byť opatrní, nakoľko v súčasnej dobe nikto nevie presne odhadnúť výšku výnosu dane z príjmov fyzických osôb pre obce. Po otvorení diskusie poslankyňa Čierna vo svojom vystúpení kladne zhodnotila skutočnosť, že v posledných rokoch sa každoročne investuje a tým vylepšuje stav a prevádzka v školských a predškolských zariadeniach v mestskej časti. Avšak s prihliadnutím na skutočnosť, že v tieto zariadenia sú vybavené starým nábytkom, kobercami a pod. a učiteľky v materských školách nemajú žiadne osobné ohodnotenie vyslovila názor, že školám by bolo potrebné skôr finančné prostriedky pridať ako im uberať. Poslanec Dej predložil návrh na zmenu predloženého uznesenia v znení: „za posledným číslom doplniť vetu: vo výške		
MŠ - 1 367 €
	ŠK pre deti ZŠ – 403 €
	zariadenie škols. zariadenia – 110 €“. 

05)

Poslanec Černý oponoval s tým, že už v úvodnom slove starostky mestskej časti odznelo, koľko finančných prostriedkov vynakladá mestská časť na prevádzku materských škôl. Vyslovil názor, že predložený návrh uvádza iba minimálnu výšku finančných prostriedkov na dieťa. Je potrebné, aby ostatné finančné prostriedky boli účelovo viazané pre dôležité potreby materských škôl aj s ohľadom na skutočnosť, že nie všetci riaditelia škôl sú aj dobrými manažérmi. 
Starostka mestskej časti informovala, že napr. v štátnom rozpočte, ktorého návrh v súčasnosti prerokováva NR SR, nie sú zabezpečené finančné prostriedky na sľúbené zvýšenie platov učiteľov o 5%. Odmeňovanie učiteľov je aj v našej mestskej časti rozdielne. Niektoré školy majú finančné prostriedky aj na vyplatenie slušných odmien. Na poznámku poslanca Adamca, aby sa zmenili pravidlá odmeňovania učiteľov starostka mestskej časti vysvetlila, že vyplácanie odmien učiteľov je v právomoci jednotlivých škôl. Zároveň zopakovala, že v návrhu predložená výška dotácií vychádza zo zákona a vedúca oddelenia ekonomického a správy majetku miestneho úradu Ing. Paracková ubezpečila poslancov, že celková výška finančných prostriedkov pre školy na rok 2014 je v navrhovanom rozpočte mestskej časti vo výške r. 2013.
Po ukončení diskusie dala starostka mestskej časti hlasovať o predloženom pozmeňujúcom návrhu poslanca Deja, ktorý miestne zastupiteľstvo hlasovaním za: 6, proti: 1, zdržali sa: 7 – neschválilo.
Následne dala starostka mestskej časti hlasovať o predloženom návrhu uznesenia z materiálu. Za tento návrh hlasovalo 8 poslancov, 3 sa zdržali a 3 boli proti.
Nakoľko na schválenie všeobecne záväzného nariadenia je potrebná 3/5 väčšina všetkých prítomných poslancov, návrh nezískal dostatočný počet hlasov poslancov na jeho schválenie.

k bodu 04)	Návrh dodatku Štatútu hl.m. SR Bratislavy (školské rady).

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 335/2010-2014
Miestne zastupiteľstvo Mestskej časti Bratislava – Podunajské Biskupice

nesúhlasí
s predloženým návrhom dodatku Štatútu hlavného mesta SR Bratislavy v predloženom znení.

za: 14 – jednomyseľne

k bodu 05)	Stanovisko MČ Bratislava – Podunajské Biskupice k návrhu Dodatku č. ... Štatútu hl.m. SR Bratislavy z ........... 2013.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

06)

UZNESENIE č. 336/2010-2014
Miestne zastupiteľstvo Mestskej časti Bratislava – Podunajské Biskupice

o d p o r ú č a
Mestskému zastupiteľstvu hl.m. SR Bratislavy schváliť návrh Dodatku č. .... Štatútu hlavného mesta Slovenskej republiky Bratislavy z ........ 2013, týkajúci sa doplnenia čl. 9 ods. 6 písm. f) bez pripomienok.

za: 14 – jednomyseľne

k dobu 06)	Návrh dodatku č. ..... Štatútu hl.m. SR Bratislavy (dočasné parkovanie vozidiel).

Materiál bol starostkou mestskej časti stiahnutý z programu rokovania miestneho zastupiteľstva.

k bodu 07)	Návrh VZN hl.m. SR Bratislavy č. ...../2013 z ............ 2013, o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsobe jej platenia a spôsobe preukázania jej zaplatenia.

Materiál bol starostkou mestskej časti stiahnutý z programu rokovania miestneho zastupiteľstva.

k bodu 08)	Návrh na zmenu uznesenia č. 266/2010-2014 – Prevod finančných prostriedkov z Rezervného fondu MČ Bratislava – Podunajské Biskupice a zmenu uznesenia č. 311/2010-2014, ktorým sa menilo uznesenie č. 266/2010-2014 v bode 5 a dopĺňali sa body 6 a 7.

Materiál uviedla starostka mestskej časti PhDr. Ožvaldová. Vo svojom úvodnom slove podrobne oboznámila poslancov o zrealizovaných prácach a vynaložených finančných prostriedkoch schválených uznesením č. 266/2010-2014. Nakoľko rekonštrukciu sociálnych zariadení v DK Vetvár nie je možné vykonať za predpokladanú cenu (pri uvedení tejto predpokladanej ceny sa do verejnej súťaže neprihlásil ani jeden uchádzač, pričom viacerí deklarovali, že za túto cenu práce nie je možné zrealizovať) navrhujeme bod 3 uznesenia navýšiť o 6 500 € a to presunom z bodu 5 uznesenia, kde sa verejnou súťažou podarilo znížiť cenu za realizáciu rekonštrukcie verejného priestranstva vrátane chodníkov. Zároveň informovala, že verejnou súťažou bola cena za zrealizovanie vyregulovania kúrenia v materských školách podstatne znížená. Ušetrené finančné prostriedky vo výške cca 49 tis. € navrhla použiť na rekonštrukciu a modernizáciu sociálnych zariadení v materských školách. 

07)

Po otvorení diskusie poslanec Adamec oponoval, že keď sa nevyčerpali prostriedky určené na rekonštrukciu verejného priestranstva vrátane chodníkov, je treba v týchto prácach pokračovať. Starostka mestskej časti odpovedala, že ďalšie úseky nie sú ešte vysúťažené. V súťaži sa bude pokračovať a finančné prostriedky budú použité na rekonštrukciu verejných priestranstiev a chodníkov, ako je uvedené v uznesení.
Poslanec Dej povedal, že poslanecký klub SMER-SD podporí predložený návrh a vyzval k tomu aj ostatných poslancov.
Poslanec Černý sa informoval na predpokladaný časový harmonogram rekonštrukčných prác v KD Vetvár. Z diskusie vyplynulo, že práce by mali byť ukončené okolo 16.01.2014. Poslanci klubu SMER-SD upozornili, že v priestoroch DK Vetvár majú dňa 11.01.2014 svoj ples. Poslankyňa Jégh navrhla, aby rekonštrukčné práce začali až po ukončení plesovej sezóny, t.j. po 5. marci 2014. Vedúca oddelenia školstva a kultúry PaedDr. Biksadská vysvetlila, že DK Vetvár má v zázemí ešte 2 sociálne zariadenia, ktoré na takúto akciu postačujú.
Po ukončení diskusie dala starostka mestskej časti hlasovať o navrhnutom uznesení a miestne zastupiteľstvo prijalo 

UZNESENIE č. 337/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
zmenu v bode 3 uznesenia Miestneho zastupiteľstva Mestskej časti Bratislava – Podunajské Biskupice č. 266/2010-2014 zo dňa 9.4.2013 nasledovne:

3. rekonštrukciu budov Miestneho úradu na Trojičnom námestí a na Žiackej ulici a rekonštrukciu priestorov DK Vetvár vo výške 136 500 Eur

a

zmenu v bode 5 uznesenia Miestneho zastupiteľstva Mestskej časti Bratislava – Podunajské Biskupice č. 311/2010-2014 zo dňa 1.10.2013 nasledovne:

5. rekonštrukciu verejného priestranstva vrátane chodníkov vo výške 133 500 Eur.

za: 14 – jednomyseľne

k bodu 09)	Úprava programového rozpočtu č. 4 MČ Bratislava – Podunajské Biskupice na rok 2013.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

08)

UZNESENIE č. 338/2010-2014
Miestne zastupiteľstvo Mestskej časti Bratislava – Podunajské Biskupice

A)  s c h v a ľ u j e
úpravu č. 4 programového rozpočtu  Mestskej časti Bratislava - Podunajské Biskupice na rok 2013 v nasledovnej štruktúre:

	Schválený rozpočet	Rozpočet
po úprave č. 3	Úprava rozpočtu	Upravený rozpočet	
			+ / -		
bežné príjmy	5 331 528 €	5 551 942 €	- 102 831 €	5 449 111 €	
kapitálové príjmy	12 631 701 €	12 631 701 €	-12 464 739 €	166 962 €	
finančné operácie	0 €	525 000  €	0 €	525 000 €	
príjmy spolu	17 963 229 €	18 708 643 €	- 12 567 570 €	6 141 073 €	
					
bežné výdavky	5 331 528 €	5 551 942 €	- 102 831 €	5 449 111 €	
kapitálové výdavky	12 610 948 €	13 135 948 €	- 12 464 739 €	671 209 €	
finančné operácie	20 753 €	20 753 €	0 €	20 753 €	
výdavky spolu	17 963 229 €         	18 708 643 €              	- 12 567 570 €	6 141 073 €	

B)   b e r i e   n a   v e d o m i e   rozpočtové opatrenie
1. medzipoložkový presun finančných prostriedkov
2. presun finančných prostriedkov podľa funkčnej rozpočtovej klasifikácie

za: 14 – jednomyseľne

k bodu 10)	Návrh rozpočtu MČ Bratislava – Podunajské Biskupice na obdobie rokov 2014 – 2016.

Materiál uviedla starostka mestskej časti PhDr. Ožvaldová. Po otvorení diskusie poslanec Bukvay pre budúcnosť požiadal o doplnenie tabuľkovej časti rozpočtu o stĺpec „skutočnosť čerpania za predchádzajúci rok“, t.j. v súčasných tabuľkách o skutočnosť čerpania za rok 2012. Starostka túto pripomienku prijala s tým, že informácia o čerpaní za rok 2012 bude poslancom predložená na ďalšom rokovaní miestneho zastupiteľstva. Vedúca oddelenia ekonomického a správy majetku miestneho úradu Ing. Paracková podotkla, že čerpanie za predchádzajúci rok je každoročne predkladané poslancom pri záverečnom účte mestskej časti. 
Poslanec Dej mal otázku, prečo úrad plánuje už od r. 2012 tú istú sumu výnosu dane z príjmov. Vedúca oddelenia ekonomického a správy majetku miestneho úradu Ing. Paracková vysvetlila, že úrad z opatrnosti v krízovom období plánuje radšej nižšie príjmy. V prípade vyšších výnosov daní z príjmov, sú predkladané miestnemu zastupiteľstvu zmeny rozpočtu mestskej časti, keď poslanci schvaľujú prerozdelenie aj týchto vyšších príjmov.

09)

Poslanec Adamec sa informoval, či je naplánované dostatočné množstvo finančných prostriedkov na deratizáciu, nakoľko na Korytníckej ul. je veľký výskyt hlodavcov. K tejto pripomienke sa pridala aj poslankyňa Čierna s lokalitou Bieloruská ulica. Vedúci referátu životného prostredia, dopravy, odpadov a cestného hospodárstva Ing. Vandriak požiadal, aby takéto lokality poslanci nahlasovali na miestny úrad, ktorý vyzve správcov objektov na zabezpečenie deratizácie, resp. zabezpečí deratizáciu verejných priestranstiev.
Po ukončení diskusie dala starostka mestskej časti hlasovať o navrhnutom uznesení a miestne zastupiteľstvo prijalo

UZNESENIE č. 339/2010-2014
Miestne zastupiteľstvo Mestskej časti Bratislava – Podunajské Biskupice

A)  s c h v a ľ u j e
Návrh rozpočtu Mestskej časti Bratislava - Podunajské Biskupice na rok 2014 ako vyrovnaný
v tejto štruktúre:
 
bežné príjmy			  5 564 257 €
kapitálové príjmy		12 545 854 €
príjmy spolu			18 110 111 €		

bežné výdavky		  5 564 257 €	        
kapitálové výdavky		12 525 101 €	  
finančné operácie		       20 753 €    
 			výdavky spolu		18 110 111 €

B)  b e r i e   n a   v e d o m i e

Návrh rozpočtu Mestskej časti Bratislava - Podunajské Biskupice na roky 2015  a 2016 ako predbežné nezáväzné hodnoty príjmov a výdavkov v tejto štruktúre:

				    rok 2015			    rok 2016

bežné príjmy			  5 508 564 €			  5 551 768 €
kapitálové príjmy 		  5 407 031 €			       60 753 €   
príjmy spolu			10 915 595 €			  5 612 521 €

bežné výdavky		  5 508 564 € 			  5 551 768 €
kapitálové výdavky		  5 386 278 €			       40 000 €
finančné  operácie		       20 753 €			       20 753 €
výdavky spolu		10 915 595 €			  5 612 521 €

za: 11		proti: 0		zdržali sa: 3

10)

k bodu 11)	Informácia o vládnom audite č. A 509, K 3333 na projekt č. 24110110114 – Odkanalizovanie podunajskej časti Bratislavského regiónu – Kanalizácia Podunajské Biskupice, I. etapa.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 340/2010-2014
Miestne zastupiteľstvo Mestskej časti Bratislava – Podunajské Biskupice

berie na vedomie
predloženú informáciu o vládnom audite č. A 509, K 3333 na projekt č. 24110110114 – Odkanalizovanie podunajskej časti Bratislavského regiónu – Kanalizácia Podunajské Biskupice, I. etapa

za: 14 – jednomyseľne

k bodu 12)	Návrh na odpísanie nedobytných pohľadávok z účtovnej evidencie MČ Bratislava – Podunajské Biskupice na základe Rozhodnutia Okresného súdu Bratislava II proti povinnému:	1. Hydrostav, a.s.
							2. Ľudib VDI.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 341/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
odpísanie nedobytných pohľadávok z účtovnej evidencie Mestskej časti Bratislava – Podunajské Biskupice v celkovej čiastke 165.949,86 € v nasledovnom členení:

1.	ĽUDIB VDI – 15.081,91 €
2.	HYDROSTAV, a.s. – 150.867,95 €.

za: 14 – jednomyseľne

k bodu 13)	Návrh na poskytnutie finančného príspevku pri narodení dieťaťa.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

11)

UZNESENIE č. 342/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
poskytnutie  finančného príspevku  pri narodení dieťaťa v kalendárnom roku od 1. 1. 2014 do 31. 12. 2014 vo výške 50,- €.
Podmienkou poskytnutia príspevku  je predloženie originálu rodného listu  dieťaťa  a zabezpečenie jeho starostlivosti  v spoločnej domácnosti.
Príspevok bude poskytnutý k rukám rodiča, ktorý sa preukáže trvalým bydliskom  v OP v Mestskej časti Bratislava - Podunajské Biskupice. Žiadateľ je povinný predmetné trvalé bydlisko zdokladovať evidenčným listom od správcu objektu (okrem rodinných domov), kde je dieťa prihlásené ako člen domácnosti. 
Potvrdenie o preukázaní bývania žiadateľa v mestskej časti  musí  jasne  preukázať, že  žiadateľ  na uvedenej adrese býval pred narodením dieťaťa a najneskôr v deň narodenia dieťaťa.
Príspevok sa bude vyplácať v príslušnom kalendárnom roku narodenia dieťaťa.
Pri deťoch narodených od 1. novembra 2014 si žiadateľ môže uplatniť príspevok najneskôr do konca februára roku 2015.
Pre žiadateľov zabezpečujúcich náhradnú rodičovskú starostlivosť platia všetky uvedené podmienky.
Pri žiadateľoch, ktorým sa narodili trojčatá  /alebo viac/ situáciu rieši osobitný predpis.
Vyplácanie príspevku sa bude realizovať v hotovosti, z pokladne miestneho úradu.

za: 14 – jednomyseľne

k bodu 14)	Návrh na predaj pozemkov parc.č. 5183/8, zastavané plochy a nádvoria o výmere 3 m2 a parc.č. 5368/8, zastavané plochy a nádvoria o výmere 34 m2 v k.ú. Podunajské Biskupice spoločnosti Západoslovenská distribučná, a.s., Čulenova 6, 816 47 Bratislava v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a.

Materiál uviedla starostka mestskej časti PhDr. Ožvaldová. Po otvorení diskusie sa poslanec Dej informoval, prečo sú v návrhu riešené dva pozemky, keď žiadosť o odkúpenie je na tri pozemky. Vedúca oddelenia ekonomického a správy majetku miestneho úradu Ing. Paracková vysvetlila, že tretí pozemok nie je vysporiadaný, jeho vysporiadanie je v štádiu riešenia. Po vysporiadaní tohto pozemku bude aj tento návrh na predaj predložený miestnemu zastupiteľstvu. Poslanec Adamec vyslovil úvahu, že keď pozemok nie je vysporiadaný, prečo jeho vysporiadanie nerealizuje Magistrát hl.m. SR Bratislavy. Starostka mestskej časti vysvetlila, že pozemok už je zverený mestskej časti a preto je našou povinnosťou ho vysporiadať.
Po ukončení diskusie miestne zastupiteľstvo prijalo

12)

UZNESENIE č. 343/2010-2014
Miestne zastupiteľstvo Mestskej časti Bratislava – Podunajské Biskupice

A)	 s c h v a ľ u j e
odpredaj pozemkov  parc. č. 5183/8 , zastavané plochy a nádvoria  o výmere 3 m² a parc. č. 5368/8 , zastavané plochy a nádvoria  o výmere 34 m²  v k.ú. Podunajské Biskupice,  v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a, do vlastníctva spoločnosti Západoslovenská distribučná, a.s., Čulenova 6, 816 47 Bratislava za celkovú sumu 4 233,00 €;

B)	 u k l a d á
1. prednostke miestneho úradu zabezpečiť vypracovanie a podpísanie kúpnej zmluvy na predaj predmetného  pozemku,
2. kupujúcemu uhradiť bankovým prevodom celú  kúpnu cenu naraz do 30 dní od podpísania
kúpnej zmluvy všetkými zmluvnými stranami,
3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľnosti a uhradí správny poplatok súvisiaci s prevodom vlastníckeho práva k nehnuteľnostiam.

za: 14 – jednomyseľne

k bodu 15)	Predaj pozemku parc.č. 2738, záhrady o výmere 197 m2 na Šamorínskej ul. v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 c/ Petrovi Klenovičovi, Mlynské Luhy 52, 821 05 Bratislava, ako víťazovi priameho predaja.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 344/2010-2014
Miestne zastupiteľstvo Mestskej časti Bratislava – Podunajské Biskupice

A)	 s c h v a ľ u j e
predaj pozemku parc. č. 2738, záhrady  o výmere 197 m² na  Šamorínskej ulici v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 c/  Petrovi Klenovičovi, Mlynské Luhy 52, 821 05 Bratislava ako víťazovi priameho predaja za celkovú sumu  20 550,00 €;

13)

B)	 u k l a d á
1. prednostke miestneho úradu zabezpečiť vypracovanie a podpísanie kúpnych zmlúv na predaj predmetných pozemkov,
2. kupujúcemu uhradiť bankovým prevodom celú  kúpnu cenu naraz do 30 dní od podpísania
kúpnej zmluvy všetkými zmluvnými stranami,
3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľnosti a uhradí správny poplatok súvisiaci s prevodom vlastníckeho práva k nehnuteľnostiam.

za: 14 – jednomyseľne

k bodu 16)	Predaj pozemku parc.č. 3308/10, ostatné plochy o výmere 408 m2 na Orechovej ul. v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/ Ing. Zuzane Poljakovej, ako víťazovi obchodnej verejnej súťaže.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 345/2010-2014
Miestne zastupiteľstvo Mestskej časti Bratislava – Podunajské Biskupice

A)	 s c h v a ľ u j e
predaj pozemku parc. č. 3308/10, ostatné plochy  o výmere 408 m² na  Orechovej ulici v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/  Ing. Zuzane Poljakovej, Pri starej prachárni 3, 831 04 Bratislava ako víťazovi obchodnej verejnej súťaže za celkovú sumu  43 001,00 €.

B)	 u k l a d á
1. prednostke miestneho úradu zabezpečiť vypracovanie a podpísanie kúpnych zmlúv na predaj predmetných pozemkov,
2. kupujúcemu uhradiť bankovým prevodom celú  kúpnu cenu naraz do 30 dní od podpísania
kúpnej zmluvy všetkými zmluvnými stranami,
3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľnosti a uhradí správny poplatok súvisiaci s prevodom vlastníckeho práva k nehnuteľnostiam.

za: 14 – jednomyseľne

14)

k bodu 17)	Nájom časti nebytových priestorov v bývalých detských jasliach na Latorickej ul.č. 4 o výmere 46,17 m2 v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a v prospech Agentúra Manna, s.r.o. (Chránená dieľňa), Pšeničná 4, 821 06 Bratislava, IČO: 36 749 117, ako víťazovi obchodnej verejnej súťaže.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 346/2010-2014
Miestne zastupiteľstvo Mestskej časti Bratislava – Podunajské Biskupice

A)	 s c h v a ľ u j e
nájom časti  nebytových priestorov v bývalých detských jasliach na Latorickej ul. č. 4 o výmere 46, 17 m2 v k. ú. Podunajské Biskupice za účelom využitia kancelárskych priestorov v zmysle zákona č. 258/2009 Z. z., ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16. 06. 2009 podľa § 9a  v prospech  - Agentúra Manna s.r.o. (Chránená dielňa), IČO: 36 749 117, Pšeničná 4, 821 06 Bratislava ako víťazovi obchodnej verejnej súťaže za výšku nájomného 46, 00 €/m2/rok za kancelárske priestory a 29, 00 €/m2/rok za ostatné priestory;

B)	 u k l a d á
prednostke miestneho úradu zabezpečiť vypracovanie  nájomnej zmluvy v zmysle bodu 
A  tohto uznesenia a predložiť  na podpis oprávnenej osobe.

za: 14 – jednomyseľne

k bodu 18)	Návrh nájmu pozemku parc.č. 4080/4 – záhrady o výmere 397 m2, na Popradskej ul., na dobu neurčitú v k.ú. Podunajské Biskupice formou obchodnej verejnej súťaže v zmysle § 9a zákona č. 258/2009 Z.z. zo dňa 16.06.2009.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 347/2010-2014
Miestne zastupiteľstvo Mestskej časti Bratislava – Podunajské Biskupice
A)	 s c h v a ľ u j e
nájom pozemku parc. č. 4080/4 o výmere 397 m2 na Popradskej ul. na dobu neurčitú formou obchodnej verejnej súťaže v zmysle § 9a Zákona č. 258/2009 zo dňa 16. 06.  2009 s následnými podmienkami:

15)

I. Podmienky obchodnej verejnej súťaže  

1. Prenajímateľ/vyhlasovateľ:
 
Mestská časť Bratislava – Podunajské Biskupice, Trojičné námestie 11, 825 61 Bratislava, zastúpená PhDr. Alžbetou Ožvaldovou, starostkou, IČO: 00641383

2. Predmet obchodnej verejnej súťaže:

nájom pozemku  parc. č. 4080/4 - záhrady  o výmere  397 m2 na Popradskej ul. v k. ú. Podunajské Biskupice. Predmetný pozemok je zapísaný na LV č. 1 hl. mesta SR Bratislavy,  zverený do správy mestskej časti zverovacím protokolom č. 61/91 zo dňa 30. 09. 1991.
Cena nájmu pozemku bude určená v zmysle Všeobecne záväzného nariadenia  MČ Bratislava – Podunajské Biskupice č. 6/2012 o cenovej regulácii nájomného za nebytové priestory , školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a prenájom pozemkov v majetku a správe Mestskej časti Bratislava – Podunajské Biskupice schváleného Uznesením č. 211/2010-2014 dňa 11. 12. 2012
( pozemky využívané na záhradkárske účely: 0,35 €/m2/rok).

3. Kontaktná osoba prenajímateľa/vyhlasovateľa:

Meno a priezvisko: Vlasta Pavlačková
Číslo telefónu: 02/40209230
E-mail: vlasta-pavlackova@mupb.sk
Fax: 02/45 248 264

4. Požadované náležitosti súťažného návrhu na uzavretie nájomnej zmluvy:

Súťažný návrh musí obsahovať:

a)	názov a sídlo, IČO predkladateľa – ak ide o právnickú osobu, číslo účtu,
b)	meno, priezvisko, rodné priezvisko, dátum narodenia, adresu trvalého pobytu, rodné číslo – ak ide o fyzickú osobu, číslo účtu,
c)	meno a priezvisko, rodné číslo, adresu miesta podnikania, číslo živnostenského oprávnenia, IČO – ak ide o fyzickú osobu (podnikateľ), číslo účtu,
d)	záväznú ponuku,
e)	originál živnostenského listu alebo výpisu z obchodného registra alebo iný príslušný doklad o registrácii subjektu,
f)	predmet  a účel žiadosti o nájom, 

5. Podmienky účasti v súťaži a súťažné podmienky:
 
5.1.	Účastníci súťaže sú povinní pred podaním súťažného návrhu zaplatiť paušálnu náhradu výdavkov vyhlasovateľovi vo výške 15,- Eur, a to v hotovosti, v pokladni Miestneho úradu Bratislava – Podunajské Biskupice. Originál alebo kópiu potvrdenia o zaplatení paušálnej náhrady výdavkov sú účastníci súťaže povinní priložiť k súťažnému návrhu do zalepenej obálky s označením podľa 5. 9. Táto náhrada sa účastníkom súťaže nevracia.
5.2.	Právnické osoby sú povinné predložiť spolu so súťažným návrhom výpis z obchodného registra, alebo iný doklad preukazujúci právnu subjektivitu uchádzača v súťaži – nie starší ako 1 mesiac. Doklad musí byť predložený v origináli.

16)

5.3.	Fyzická osoba musí najneskôr v deň podávania súťažného návrhu dovŕšiť vek 18 rokov. Fyzické osoby – podnikatelia sú povinní predložiť spolu s návrhom originál výpisu živnostenského  oprávnenia nie starší ako 1 mesiac.
5.4.	Uchádzači sú povinní predložiť čestné prehlásenie (štatutárneho zástupcu v prípade právnickej osoby), o tom, že uchádzač nemá záväzky voči Miestnemu úradu Bratislava – Podunajské Biskupice a voči daňovému úradu.
5.5.	Súťažný návrh musí byť spracovaný v slovenskom jazyku.
5.6.	Predložený návrh nie je možné odvolať po uplynutí lehoty stanovenej vo vyhlásení súťaže na predkladanie návrhov.
5.7.	Predložený návrh nie je možné meniť a dopĺňať, ani ho upravovať po uplynutí lehoty stanovenej vo vyhlásení súťaže na predkladanie návrhov.
5.8.	Návrhy, ktorých obsah nebude zodpovedať podmienkam súťaže, alebo budú doručené po termíne stanovenom vo vyhlásení súťaže, budú odmietnuté.
5.9.	Súťažný návrh môže byť doručený do podateľne Miestneho úradu Bratislava – Podunajské Biskupice, Trojičné námestie 11, 825 61 Bratislava, v zalepenej obálke s uvedením mena a poštovej adresy s označením: „Obchodná verejná súťaž Nájom pozemku parc. č. 4080/4 – záhrady o výmere 397 m2 na Popradskej ul.  v k. ú. Podunajské Biskupice  NEOTVÁRAŤ“, v termíne určenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice do 12.00 hod., alebo zaslaný na adresu Miestneho úradu Bratislava – Podunajské Biskupice s hore uvedeným označením na obálke. V prípade doručenia návrhu poštou sa za deň doručenia považuje deň doručenia poštovej zásielky vyhlasovateľovi.
5.10.	Obhliadku pozemku bude možné vykonať v termíne  stanovenom vo vyhlásení obchodnej verejnej súťaže na internetovej stránke vyhlasovateľa www.mupb.sk, na úradnej tabuli Miestneho úradu Bratislava – Podunajské Biskupice.
Súťažné podmienky a podklady bude možné prevziať u Vlasty Pavlačkovej, pracovníčky EO a SM na Miestnom úrade Bratislava – Podunajské Biskupice.
5.11.	Výsledky vyhodnotenia súťaže budú zverejnené na úradnej tabuli Miestneho úradu Bratislava – Podunajské Biskupice, ako aj na internetovej stránke www.mupb.sk v lehote do 15 dní odo dňa vyhodnotenia obchodnej verejnej súťaže.
5.12.	Vybratému účastníkovi súťaže bude v lehote do 15 dní odo dňa vyhodnotenia súťaže oznámený jej výsledok.
5.13.	Vyhlasovateľ a vybratý účastník súťaže uzatvoria nájomnú zmluvu do 30 dní odo dňa vyhlásenia výsledku súťaže. V prípade, že návrh nájomnej zmluvy predložený vyhlasovateľom nebude víťazným uchádzačom podpísaný v lehote do 30 dní odo dňa vyhlásenia výsledkov obchodnej verejnej súťaže, platí domnienka, že víťazný uchádzač sa vzdal práv na uzatvorenie nájomnej zmluvy.
5.14.	Vyhlasovateľ súťaže si vyhradzuje právo kedykoľvek zrušiť túto obchodnú verejnú súťaž. O zrušení súťaže budú účastníci súťaže, ktorí podali návrhy, písomne vyrozumení. Zrušenie súťaže bude uverejnené na úradnej tabuli Miestneho úradu Bratislava – Podunajské Biskupice, na internetovej stránke www.mupb.sk.
5.15.	Vyhlasovateľ si vyhradzuje právo odmietnuť všetky predložené návrhy. Odmietnutie predložených návrhov oznámi vyhlasovateľ uchádzačom do 15 dní od rozhodnutia o odmietnutí.
5.16.	Vyhlasovateľ si vyhradzuje právo  v prípade zistenia neúplnosti súťažného návrhu z hľadiska vyhlásených požiadaviek vyradiť súťažný návrh z obchodnej verejnej súťaže.
5.17.	Vyhlasovateľ si vyhradzuje právo predĺžiť lehotu na oznámenie výberu najvhodnejšieho návrhu. V prípade jej predĺženia uverejní túto zmenu na úradnej tabuli Miestneho úradu Bratislava – Podunajské Biskupice a na internetovej stránke www.mupb.sk.

17)

5.18.	Vyhlasovateľ neuhrádza účastníkom súťaže náklady spojené s ich účasťou v tejto obchodnej verejnej súťaži a účastníci súťaže v plnej miere znášajú všetky náklady s ich účasťou v súťaži.
5.19.	Vyhlasovateľ si vyhradzuje právo uzatvoriť nájomnú zmluvu výlučne len s víťazom súťaže.

6. Kritéria pre posudzovanie súťažných návrhov:

6.1.   Kritériom pre posudzovanie súťažných návrhov je najvyššia ponúknutá cena.
         Minimálna cena musí byť stanovená v súlade so Všeobecne záväzným naradením    Mestskej časti Bratislava – Podunajské Biskupice č. 6/2012 o cenovej regulácii nájomného za nebytové priestory, školské a predškolské zariadenia a prenájom pozemkov a o cenovej regulácii služieb spojených s užívaním nebytových priestorov a s prenájmom pozemkov v majetku a správe Mestskej časti Bratislava – Podunajské Biskupice, schváleného Uznesením č. 211/2010-2014 zo dňa 11. 12. 2012 (znenie VZN je sprístupnené na www. mupb.sk).
6.2. Účel využitia predmetného pozemku:  záhrada. 

7. Uzávierka na podávanie súťažných návrhov:

Súťažné návrhy je možné podávať do 30 dní odo dňa vyhlásenia obchodnej súťaže. V prípade, ak koniec lehoty pripadne na štátny sviatok, alebo na deň pracovného voľna, za posledný deň pre podávanie súťažných návrhov sa považuje najbližší pracovný deň.
V prípade, že sa do obchodnej verejnej súťaže neprihlási žiadny záujemca je možné obchodnú verejnú súťaž opätovne vyhlasovať v pravidelných intervaloch až kým nedôjde k výberu najvhodnejšieho návrhu.

II. Obchodná verejná súťaž bude vyhlásená podľa schválených podmienok najneskôr do 90 dní odo dňa schválenia tohto uznesenia na internetovej stránke vyhlasovateľa, t. z. www.mupb.sk, ako aj na úradnej tabuli Miestneho zastupiteľstva Bratislava – Podunajské Biskupice. V prípade, ak nebude v tejto lehote vyhlásená, toto uznesenie stratí platnosť.
Termín a miesto na prevzatie súťažných podmienok a súťažných podkladov bude uvedený vo vyhlásení obchodnej verejnej súťaže na internetovej stránke vyhlasovateľa, t. z. www.mupb.sk, 
ako aj na úradnej tabuli Miestneho úradu Bratislava – Podunajské Biskupice do 90 dní od schválenia týchto podmienok v Miestnom zastupiteľstve Bratislava – Podunajské Biskupice.

B)	 u k l a d á
prednostke miestneho úradu zabezpečiť vyhlásenie obchodnej verejnej súťaže  a následne uzatvorenie nájomného vzťahu na nájom pozemku.
   
za: 14 – jednomyseľne

18)

k bodu 19)	Informácia o nájme nebytových priestorov nachádzajúcich sa v základných školách v zriaďovateľskej pôsobnosti MČ Bratislava – Podunajské Biskupice na školský rok 2013/2014 ku dňu 06.11.2013.

Materiál uviedla starostka mestskej časti PhDr. Ožvaldová. Po otvorení diskusie poslanec Adamec požiadal, aby bol poslancom miestneho zastupiteľstva predložený aj zoznam dlhodobých nájmov v základných a materských školách. Starostka mestskej časti napriek skutočnosti, že všetky dlhodobé nájmy schvaľuje miestne zastupiteľstvo, prisľúbila poslancovi, že na najbližšie zasadnutie bude poslancom predložená požadovaná informácia. Miestne zastupiteľstvo bez ďalšej diskusie prijalo

UZNESENIE č. 348/2010-2014
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú informáciu o nájme nebytových priestorov nachádzajúcich sa v základných školách v zriaďovateľskej pôsobnosti Mestskej časti Bratislava – Podunajské Biskupice na školský rok 2013/2014 ku dňu 06. 11. 2013

za: 14 – jednomyseľne

k bodu 20)	Návrh ceny tepla z vlastných zdrojov Bytového podniku Podunajské Biskupice, s.r.o. pre rok 2014.

Materiál uviedla konateľka Bytového podniku Podunajské Biskupice, s.r.o. Ing. Janošovová. Predsedníčka Dozornej rady Bytového podniku Podunajské Biskupice Ing. Falanga Wurster informovala, že dozorná rada na svojom rokovaní detailne prerokovala predložený návrh ceny tepla z vlastných zdrojov Bytového podniku Podunajské Biskupice, s.r.o. pre rok 2014 a odporúča ho miestnemu zastupiteľstvu schváliť. Nakoľko sa do diskusie už nikto neprihlásil, starostka mestskej časti dala hlasovať o navrhnutom uznesení a miestne zastupiteľstvo prijalo

UZNESENIE č. 349/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
návrh ceny tepla pre rok 2014 z vlastných tepelných zdrojov Bytového podniku Podunajské Biskupice, s.r.o. – domové kotolne:

1/ 	Baltská 21, Kazanská 19
a)	– variabilná zložka ceny tepla pre konečných spotrebiteľov 0,0653 €/kWh
b)	– fixná zložka ceny tepla 257,6402 €/kW

2/	Estónska 53
a)	– variabilná zložka ceny tepla pre konečných spotrebiteľov 0,0677 €/kWh
b)	– fixná zložka ceny tepla 223,9382 €/kW

za: 14 – jednomyseľne

19)

k bodu 21)	Návrh na schválenie dodatkov k zmluvám o poskytovaní stravovania pre dôchodcov.

Materiál uviedla starostka mestskej časti PhDr. Ožvaldová. Z dôvodu častého využívania stravovania dôchodcami v predmetných zariadeniach, poslankyňa Čierna vyslovila podporu predloženému návrhu. Miestne zastupiteľstvo bez ďalšej diskusie prijalo

UZNESENIE č. 350/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
poskytnutie stravovania pre dôchodcov v zmysle znenia navrhnutých dodatkov k zmluvám na stravovanie s reštauračnými zariadeniami Bistro na Detskom ihrisku, Dudvážska ulica; East restaurant Podunajská č. 5 a Reštaurácia Amon, Borekova č. 4, Bratislava. 

za: 14 – jednomyseľne

k bodu 22)	Návrh ďalšieho postupu v konaní o stavebnej uzávere v území pri Ulici svornosti.

Materiál uviedla starostka mestskej časti PhDr. Ožvaldová. Vo svojom úvodnom slove tiež upriamila pozornosť poslancov na odporúčanie miestnej rady a otvorila diskusiu k predloženému návrhu. Poslanec Adamec vyjadril názor, že je potrebné zastaviť výstavbu v tejto lokalite. Už v súčasnosti sa tu nachádza každých 20 až 50 m výjazd z rôznych firiem na frekventovanú výpadovku na Šamorín, čo značne spomaľuje premávku. Poslanec Černý sa stotožnil s názorom p. Adamca. Zároveň však vyjadril úvahu, že náklady na obstaranie územného plánu s nákladmi na verejné prerokovanie vo výške cca 270 tis. € bez DPH sú značné a tak ako ich nemá naša mestská časť, pravdepodobne bude problém túto sumu vyčleniť aj na Magistráte hl.m. SR Bratislavy. Asi by bolo vhodnejšie riešiť tento problém v menších úsekoch. Starostka mestskej časti podotkla, že Ulicou svornosti sa určite bude zaoberať pri výstavbe rýchlostnej komunikácie R7. Poslanec Szabó vo svojom vystúpení, tak ako miestna rada, odporučil poslancom schváliť alt. III predloženého návrhu uznesenia. Poslanec Dej navrhol požiadať o pomoc aj BSK. Starostka mestskej časti odpovedala, že Ulicu svornosti spravuje Magistrát hl.m. SR Bratislavy, napriek tomu sa pokúsi osloviť aj BSK.
Po ukončení diskusie, na základe odporúčania miestnej rady, dala starostka mestskej časti hlasovať o alt. III návrhu uznesenia a miestne zastupiteľstvo prijalo

UZNESENIE č. 351/2010-2014
Miestne zastupiteľstvo Mestskej časti Bratislava – Podunajské Biskupice

A.	b e r i e   n a   v e d o m i e
predloženú správu o návrhu ďalšieho postupu v konaní o stavebnej uzávere v území pri Ulici svornosti; 

20)

B.	o d p o r ú č a
starostke mestskej časti požiadať hlavné mesto SR Bratislavu, vzhľadom na skutočnosť, že Ulica svornosti je v správe Magistrátu hl.m. SR Bratislavy, aby zabezpečilo obstaranie územnoplánovacích dokumentácií vo vlastnej réžii, za súčinnosti mestskej časti. 

za: 14 – jednomyseľne

k bodu 23)	Vyhodnotenie priebehu údržby verejnej a cestnej zelene v r. 2013 a návrh koncepcie údržby na rok 2014.

Materiál uviedla starostka mestskej časti PhDr. Ožvaldová. V diskusii poslankyňa Čierna kladne zhodnotila nielen údržbu verejnej zelene v tomto roku, ale aj dobrú spoluprácu s vedúcim referátu životného prostredia, dopravy, odpadov a cestného hospodárstva Ing. Vandriakom, ktorý ochotne zabezpečuje pomoc v tejto oblasti aj pre materské školy v mestskej časti. Miestne zastupiteľstvo bez ďalšej diskusie prijalo

UZNESENIE č. 352/2010-2014
Miestne zastupiteľstvo Mestskej časti Bratislava – Podunajské Biskupice

A.	b e r i e   n a   v e d o m i e
predložený materiál - vyhodnotenie priebehu údržby verejnej a cestnej zelene za rok 2013;

B.   s c h v a ľ u j e
návrh koncepcie údržby na rok 2014.

za: 14 – jednomyseľne

k bodu 24)	Návrh na určenie sobášnych dní a obradnej miestnosti pri uzatváraní manželstva na rok 2014.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 353/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený návrh na určenie sobášnych dní a obradnej miestnosti pri uzatváraní manželstva na rok 2014.

za: 14 – jednomyseľne

21)

k bodu 25)	Návrh Plánu kultúrnych podujatí na rok 2014.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 354/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Plán kultúrnych podujatí na rok 2014.

za: 14 – jednomyseľne

k bodu 26)	Návrh Plánu činnosti Miestnej knižnice Podunajské Biskupice na rok 2014.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 355/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Plán  činností Miestnej knižnice Podunajské Biskupice  na rok 2014.

za: 14 – jednomyseľne

k bodu 27)	Rámcový plán práce Miestneho zastupiteľstva MČ Bratislava – Podunajské Biskupice na rok 2014.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

UZNESENIE č. 356/2010-2014
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
predložený rámcový plán práce Miestneho zastupiteľstva mestskej časti Bratislava – Podunajské Biskupice na rok 2014 vrátane termínovníka zasadnutí.

za: 14 – jednomyseľne

22)

k bodu 28)	Rôzne.

a)	Starostka mestskej časti informovala poslancov o:
1.	rámcových oblastiach čerpania Eurofondov v rokoch 2014 – 2020 v rámci BSK;
2.	pripravovanom stretnutí dňa 13.12.2013 na ministerstve dopravy ohľadne pripravovanej realizácie výstavby D4 a R7;
3.	prípravách na výstavbu II. etapy kanalizácie v našej mestskej časti; pred dnešným rokovaním miestneho zastupiteľstva zasadala výberová komisia na výber dodávateľa prác, ktorá na tomto zasadnutí otvorila 13 doručených obálok do súťaže; ponuky sa pohybujú od 6 do 10 mil. €; komisia bude vo svojej činnosti pokračovať výberom zhotoviteľa; po ukončení tohto výberu starostka mestskej časti zašle celé výberové konanie na ministerstvo životného prostredia na kontrolu; následne vstúpi do rokovania s BVS ohľadne súčinnosti pri financovaní výstavby.

b)	Poslanec mestského zastupiteľstva p. Černý informoval poslancov ktoré investície v našej mestskej časti boli zapracované do rozpočtu hl. mesta (napr. cyklotrasy, osadenie kamier, oprava chodníka na Komárovskej ul., rozšírenie a úprava cintorína).

k bodu 29)	Interpelácie poslancov.

p. Jégh:     1.	Žiada opraviť rozbitý chodník na Vetvárskej ulici pri Herni.
Odpovedala starostka mestskej časti. Chodník na Vetvárskej ul. je v správe Magistrátu hl.m. SR Bratislavy. Žiada mestských poslancov, aby pri schvaľovaní rozpočtu mesta na rok 2014 žiadali v ňom vyčleniť finančné prostriedky aj na opravu tohto chodníka.

2.	Miestne zastupiteľstvo odsúhlasilo predaj pozemku pri reštaurácii Hviezda na Hviezdnej ul. s tým, že na ňom bude vybudované parkovisko. Parkovisko je však určené len pre návštevníkov hotela a motorové vozidlá ostatných návštevníkov parkujú na ceste, aj priamo v križovatke, kde bránia výhľadu vodičom. Žiada túto nebezpečnú situáciu riešiť.
	Odpovedala starostka mestskej časti s tým, že referát ŽPDOaCH miestneho úradu zabezpečí také dopravné značenie, aby vozidlá neparkovali v križovatke.

p. Szabó:  1.		Žiada urgovať Magistrát hl.m. SR Bratislavy ohľadne vybudovania prechodu pre chodcov pri križovatke Orenburská – Učiteľská.
  
                 2. 	Poukázal na nedokončenú a nebezpečne zošikmenú cyklotrasu z MČ Vrakuňa na Dvojkrížnej ul.

p. Kubiš:   1.	Po vykonaní orezu stromov na Bieloruskej a Estónskej ul. žiada vykonať orez aj na  Lotyšskej ul.

                 2.	Zabezpečiť plechový otvor v kopci zo zeminy pred predajňou Tesco na Bieloruskej ul.

23)

p. Dej:       1.	V súvislosti s výstavbou II. etapy kanalizácie v mestskej časti navrhol vykonať medzi majiteľmi objektov osvetu ohľadne pripojenia sa týchto objektov na vybudovanú kanalizáciu.
	Odpovedala starostka mestskej časti. Ubezpečila poslanca, že miestny úrad tak, ako v prípade budovania I. etapy, zvolá stretnutia s občanmi, rozpošle výzvy na budovanie prípojok a informácia bude zverejnená aj v Biskupických novinách.

                2.	Žiada o informáciu, aké stavebné konanie prebieha na Podunajskej ulici, nakoľko zverejnená informácia na web stránke mestskej časti sa nedá otvoriť.

p. Černý:	Opätovne upozornil na nutnosť opráv ciest na Dudvážskej ul.

p. Filová:	Žiada orezanie drevín pred bytovými domami na Bodrockej ul.č. 11-13-15.

p. Duranský: 1. Na základe požiadaviek občanov odporučil prehodnotiť nutnosť zachovania jednosmeriek na uliciach Kvetinárska, Kovová, Popradská. Zobojsmernenie týchto ulíc podporil aj poslanec Bukvay.

p. Chmelíček:	Informoval sa, ako dopadla kontrola schátraného objektu bývalých WC pred Tescom na Bieloruskej ul.
	Odpovedal vedúci Stavebného úradu ak.arch. Paštéka.  Podľa vyjadrenia statika bude asi potrebné tento objekt odstrániť. Majiteľ plánuje objekt zbúrať v jarných mesiacoch budúceho roka.

k bodu 30)	Záver.

Starostka mestskej časti PhDr. Alžbeta Ožvaldová poďakovala poslancom a ostatným prítomným za účasť a ukončila zasadnutie miestneho zastupiteľstva so želaním príjemne prežitých vianočných sviatkov. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:	Rozália Múčková		.......................................................

				Pavol Kubiš			.......................................................

Alžbeta  J a n č u l o v á
zapisovateľka